recursal/SuperWikiNEXT-32B huggingface dataset:
**เทวฤทธิ์ นิกรเทศ** อดีตโฆษกพรรคกิจสังคม และอดีตสมาชิกสภาผู้แทนราษฎรจังหวัดหนองคาย และสมาชิกสภาผู้แทนราษฎรแบบสัดส่วน กลุ่มที่ 3 สังกัดพรรคกิจสังคม

ประวัติ
-------

เทวฤทธิ์ นิกรเทศ เกิดเมื่อวันที่ 31 สิงหาคม พ.ศ. 2517 เป็นบุตรของนายบุญนำ กับนางคำแหวน นิกรเทศ สำเร็จการศึกษาชั้นประถมศึกษาจากโรงเรียนอนุบาลอุดรธานี จังหวัดอุดรธานี ชั้นมัธยมศึกษาจากโรงเรียนสิงหราชพิทยาคม ระดับปริญญาตรี วิศวกรรมศาสตรบัณฑิต สาขาวิศวกรรมโยธา จากมหาวิทยาลัยเทคโนโลยีมหานคร และปริญญาโท บริหารธุรกิจมหาบัณฑิต สาขาบริหารธุรกิจ จากมหาวิทยาลัยมหาสารคาม

การทำงาน
--------

เทวฤทธิ์ นิกรเทศ เคยทำงานเป็นวิศวกรประจำบริษัทเอกชนหลายแห่ง ต่อมาในปี พ.ศ. 2544 จึงได้หันเข้าสู่งานการเมือง โดยการเป็นสมาชิกสภาผู้แทนราษฎร จังหวัดหนองคาย สังกัดพรรคไทยรักไทย กระทั่งในการเลือกตั้ง พ.ศ. 2550 ได้ลงสมัครในแบบสัดส่วน กลุ่มจังหวัดที่ 3 สังกัดพรรคพลังประชาชน แต่ต่อมาศาลรัฐธรรมนูญได้มีคำวินิจฉัยยุบพรรคพลังประชาชน เทวฤทธิ์ นิกรเทศ จึงได้ย้ายมาสังกัดพรรคกิจสังคม พร้อมกับนายสุวิทย์ คุณกิตติ

เทวฤทธิ์ นิกรเทศ เป็นสมาชิกสภาผู้แทนราษฎรที่มีส่วนในการจัดตั้งจังหวัดบึงกาฬ เนื่องจากเป็น ส.ส. ที่มีภูมิลำเนาในเขตพื้นที่ดังกล่าวด้วย

ในการเลือกตั้ง พ.ศ. 2554 นายเทวฤทธิ์ ไม่ได้ลงสมัครรับเลือกตั้งสมาชิกสภาผู้แทนราษฎร เพื่อลงสมัครรับเลือกตั้งเป็นนายกองค์การบริหารส่วนจังหวัดบึงกาฬ แต่ไม่ได้รับเลือกตั้ง โดยได้รับคะแนนเป็นลำดับที่ 2 รองจากนายนิพนธ์ คนขยัน

ในปี พ.ศ. 2561 ได้เข้าร่วมงานกับพรรคอนาคตใหม่ ต่อมาลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 56 ของพรรค ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง ต่อมาจึงย้ายไปร่วมงานกับพรรคเพื่อไทย

เครื่องราชอิสริยาภรณ์
---------------------

* พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
* พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)

อ้างอิง
-------

1. ↑  ประวัติผู้สมัคร ส.ส.[*ลิงก์เสีย*]
2. ↑  "ชาว อ.บึงกาฬ เฮ!! มท.เตรียมเสนอเรื่องเข้า ครม. ยกระดับเป็นจังหวัดที่ 77". คลังข้อมูลเก่าเก็บจากแหล่งเดิมเมื่อ 2015-01-02. สืบค้นเมื่อ 2011-02-03.
3. ↑  "กิจสังคม"แตกส.ส.ย้ายซบชาติพัฒนาฯ+ชาติไทยฯ
4. ↑  การเลือกตั้งนายก อบจ บึงกาฬ ในวันที่ 10 กรกฎาคม 2554 เก็บถาวร 2014-01-30 ที่ เวย์แบ็กแมชชีนสืบค้นวันที่ 4 มกราคม 2555
5. ↑  อดีตส.ส.ไทยรักไทย เปิดตัวร่วมงานพรรค "อนาคตใหม่" ชี้ อุดมการณ์ตรงกัน
6. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๔ เก็บถาวร 2022-09-29 ที่ เวย์แบ็กแมชชีน, เล่ม ๑๒๘ ตอนที่ ๒๔ ข หน้า ๓, ๒ ธันวาคม ๒๕๕๔
7. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2022-12-03 ที่ เวย์แบ็กแมชชีน, เล่ม ๑๒๕ ตอนที่ ๑๗ ข หน้า ๑๐, ๑๘ ธันวาคม ๒๕๕๑
**พลเอกอาวุโส** (เยอรมัน: *Generaloberst*) เป็นยศทหารที่ปรากฏในเยอรมนีและออสเตรีย-ฮังการี มีความอาวุโสสูงกว่าพลเอก (*General*) แต่เป็นรองจากจอมพล (*Generalfeldmarschall*)

ยศพลเอกอาวุโสได้รับการสถาปนาขึ้นในปีค.ศ. 1854 ในสมัยพระเจ้าฟรีดริช วิลเฮ็ล์มที่ 4 แห่งปรัสเซีย เพื่อพระราชทานแก่เจ้าชายวิลเฮ็ล์มแห่งปรัสเซีย (ต่อมาคือ จักรพรรดิวิลเฮ็ล์มที่ 1) เนื่องจากมีกฎที่ห้ามสมาชิกราชวงศ์ครองยศจอมพลหรือเทียบเท่า มีการใช้ยศนี้ในกองทัพบกออสเตรียฮังการี, กองทัพบกจักรวรรดิเยอรมัน, แวร์มัคท์ ตลอดจนในองค์การกึ่งทหารอย่างเอ็สเอ็ส

พลเอกอาวุโสที่มีชื่อเสียง
-------------------------

### ทหารบก

อินทรธนูทหารบกจักรวรรดิเยอรมัน
อินทรธนูทหารบกแวร์มัคท์
* ฮันส์ ฟ็อน เซคท์ (*Hans von Seeckt*)
* แวร์เนอร์ ฟ็อน ฟริทช์ (*Werner von Fritsch*)
* โยฮันเนิส บลัสโควิทซ์ (*Johannes Blaskowitz*)
* ลูทวิช เบ็ค (*Ludwig Beck*)
* ไฮนทซ์ กูเดรีอัน (*Heinz Guderian*)
* ฟรีดริช ฟร็อม (*Friedrich Fromm*)
* อัลเฟรท โยเดิล (*Alfred Jodl*)

### ทหารอากาศ

อินทรธนูของลุฟท์วัฟเฟอ
* ฮันส์-เยือร์เกิน ชตุมพฟ์ (*Hans-Jürgen Stumpff*)
* แอ็นสท์ อูเด็ท (*Ernst Udet*)

### เอ็สเอ็สและตำรวจเยอรมัน

อินทรธนูของวัฟเฟิน-เอ็สเอ็ส
* เซ็พ ดีทริช (*Sepp Dietrich*)
* ควร์ท ดาลือเกอ (*Kurt Daluege*)

ดูเพิ่ม
-------

* การเปรียบเทียบยศทหารแวร์มัคท์
* ยศและเครื่องหมายของวัฟเฟิน-เอ็สเอ็ส
**12 ราศี** เป็นสตูดิโออัลบั้มชุดที่ 3 ของวงตาวัน วางจำหน่ายเมื่อ พ.ศ. 2536 อัลบั้มนี้เป็นอัลบั้มแรกที่ทำกับค่าย ดี - เดย์ เอ็นเทอร์เทนเมนท์ โดยในอัลบั้มชุดนี้มีเพลงดังที่ทุกคนรู้จักอย่าง ห่วงใย หลังจากที่โปรโมทผลงานชุดนี้เสร็จวงตาวันก็ได้หายไปนานหลายปี ก่อนที่จะกลับมาออกอัลบั้ม The PROmISE กับค่าย วอร์นเนอร์ มิวสิก ไทยแลนด์ ก่อนที่จะยุบวงไป

รายชื่อเพลง
-----------

* รักเกินใจ

คำร้อง : มรุธา รัตนสัมพันธ์

ทำนอง : ชัยวัฒน์ จุฬาพันธ์

* ห่วงใย

คำร้อง : ศุ บุญเลี้ยง

ทำนอง : พงษ์พรหม สนิทวงศ์ ณ อยุธยา

* นักคิด

คำร้อง : ธานี วงศ์นิวัติขจร

ทำนอง : พงษ์พรหม สนิทวงศ์ ณ อยุธยา

* Sweetness

คำร้อง : TOOD LAVELLE

ทำนอง : พงษ์พรหม สนิทวงศ์ ณ อยุธยา

* ชน

คำร้อง : มรุธา รัตนสัมพันธ์

ทำนอง : พงษ์พรหม สนิทวงศ์ ณ อยุธยา

* หัวใจธนู

คำร้อง : มรุธา รัตนสัมพันธ์

ทำนอง : พงษ์พรหม สนิทวงศ์ ณ อยุธยา

* ข่าว

คำร้อง : พงษ์พรหม สนิทวงศ์ ณ อยุธยา

ทำนอง : พงษ์พรหม สนิทวงศ์ ณ อยุธยา

* บริสุทธิ์

คำร้อง : มรุธา รัตนสัมพันธ์ + พงษ์พรหม สนิทวงศ์ ณ อยุธยา

ทำนอง : พงษ์พรหม สนิทวงศ์ ณ อยุธยา

* สถิตยุติธรรม

คำร้อง : พงษ์พรหม สนิทวงศ์ ณ อยุธยา

ทำนอง : พงษ์พรหม สนิทวงศ์ ณ อยุธยา

* นางไม้

คำร้อง : พงษ์พรหม สนิทวงศ์ ณ อยุธยา

ทำนอง : พงษ์พรหม สนิทวงศ์ ณ อยุธยา

* การเริ่มต้น

คำร้อง : พงษ์พรหม สนิทวงศ์ ณ อยุธยา

ทำนอง : พงษ์พรหม สนิทวงศ์ ณ อยุธยา

* กลับบ้าน

คำร้อง : พงษ์พรหม สนิทวงศ์ ณ อยุธยา

ทำนอง : พงษ์พรหม สนิทวงศ์ ณ อยุธยา

แหล่งข้อมูล
-----------

* ปกเทปอัลบั้ม 12 ราศี (2536)

| * ด
* ค
* ก
ตาวัน |
| --- |
| 
* **กิตติพันธ์ ปุณกะบุตร**
* **ชัยวัฒน์ จุฬาพันธ์**
* **มรุธา รัตนสัมพันธ์**
* **พงษ์พรหม สนิทวงศ์ ณ อยุธยา**
* **วงศกร รัศมิทัต**

 |
| ผลงานอัลบั้ม | 
* *หุ่นกระบอก* (2528)
* *ม็อบ* (2535)
* *12 ราศี* (2536)
* *The PROmISE* (2539)

 |
| อัลบั้มอื่น ๆ | 
* *LIVE (อัลบั้มคอนเสิร์ต)* (2535)
* *Autography (อัลบั้มรวมเพลง)* (2537)

 |
**วัดเขาทุเรียน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาพระ อำเภอเมืองนครนายก จังหวัดนครนายก

วัดเขาทุเรียนสร้างขึ้นโดยชาวมอญ แล้วบูรณปฏิสังขรณ์โดยกลุ่มชนชาวลาวเวียงจันทน์ ที่อพยพเข้ามาในช่วงต้นกรุงรัตนโกสินทร์ ปรากฏหลักฐานจดทะเบียนสร้างวัดเมื่อ พ.ศ. 2330 มีชื่อเดิม คือ **วัดหัวเขา** เพราะวัดอยู่ตรงกับส่วนหัวของพื้นที่เขา ซึ่งติดต่อกันหลายลูก ได้แก่ เขาทุเรียน เขาฝาละมี เขาแท่น เป็นต้น ต่อมาชาวบ้านเห็นว่าบริเวณเหนือวัดเขาขึ้นไป มีต้นทุเรียนจำนวนมาก จึงตั้งชื่อเป็น "วัดเขาทุเรียน" ในสมัยหลวงพ่อปุ้ยเป็นเจ้าอาวาส ได้ให้ญาติโยมแปรรูปไม้ ทุเรียนป่า มาทำฝากุฏิ จากนั้นท่านได้ปลูกไม้สักขึ้นทดแทนทุเรียนป่าที่ตายไปจำนวนมาก

อุโบสถหลังเก่า ปัจจุบันเป็นวิหาร วัดมีมณฑป ประดิษฐานรอยพระพุทธบาท พระโพธิสัตว์กวนอิม พระแก้วมรกต พระพุทธชินราช และพระสังกัจจายน์ ซึ่งตั้งอยู่บนไหล่เขาเหนือโบสถ์เก่าขึ้นไป 100 เมตร ศาลาใหญ่สร้างไว้บนยอดเขาทุเรียน จนเมื่อ พ.ศ. 2539 ทางวัดเขาทุเรียนว่างเจ้าอาวาสลง ชาวบ้านจึงได้นิมนต์ พระใบฎีกาประเชิญ จากวัดโพธิ์งามมาเป็นเจ้าอาวาส ท่านได้บูรณปฏิสังขรณ์เสนาสนะต่าง ๆ รวมถึงทาสีชมพูสดใสตามเสนาสนะต่าง ๆ

อ้างอิง
-------

1. ↑  "วัดเขาทุเรียน (สีชมพู)". กระทรวงการท่องเที่ยวและกีฬา.[*ลิงก์เสีย*]
2. ↑  "วัดสีชมพู แห่งเขาทุเรียน นครนายก". เอ็มไทย. คลังข้อมูลเก่าเก็บจากแหล่งเดิมเมื่อ 2020-12-02. สืบค้นเมื่อ 2021-06-24.

วิกิมีเดียคอมมอนส์มีสื่อที่เกี่ยวข้องกับ **วัดเขาทุเรียน**
**อารมณ์ โพธิ์หาญรัตนกุล** (ชื่อเล่น **คัต**; เกิด 9 กรกฎาคม พ.ศ. 2524) เป็นนักร้องนำวงลิปตา

ประวัติ
-------

คัตโตะ เป็นชาวไทยเชื้อสายจีน เป็นบุตรชายคนโต มีน้องชาย 1 คน คือ อรรถพล โพธิ์หาญรัตนกุล(โค้ด) และมีน้องสาว 1 คน จบการศึกษาระดับมัธยมศึกษาจากโรงเรียนอัสสัมชัญ,โรงเรียนไตรมิตรวิทยาลัย ปริญญาตรีจากคณะเศรษฐศาสตร์ มหาวิทยาลัยธรรมศาสตร์ เขาเริ่มร้องเพลงเมื่อเขาอายุ 13 ปี โดยการเป็นนักร้องของโรงเรียนไตรมิตรวิทยาลัยในช่วงมัถยมและ มหาวิทยาลัย คัตโตะ สนใจเพลงแนวร็อก เมื่อมีเพลงที่ร้องยาก เสียงสูง เขาจะกลับไปบ้านเพื่อฝึกร้องเพลงนั้นโดยการใช้วิทยุอัดเสียงร้องและฟังเสียงตัวเองจนรู้สึกพอใจว่าสามารถร้องเพลงยากๆออกมาได้ดีสมัยมหาวิทยาลัย คัตโตะ เข้าร่วมประกวดหานักร้อง TU Band และได้อันดับที่สอง จึงทำให้เพื่อน คือ เอ็ด เจ๊ทเซ็ทเตอร์ (ซึ่งต่อมาคือ เอ็ด 7 วิ) ได้ชวนตั้งวงดนตรี เล่นในงานมหาลัย และ ส่งประกวดจนได้แชมป์ Coke music award เมื่อเรียนชั้นปีที่ 3 และ ได้เซ็นสัญญาเป็นนักร้องสังกัดแกรมมี่ แต่ไม่ได้ออกเทปจนหมดสัญญาในที่สุด ซึงในระหว่างนั้น วงดนตรีที่ชนะการประกวดด้วยกันมา ก็รับเล่นดนตรีตาม pub ที่ ทองหล่อ จนได้รู้จักกับ ธารณ ลิปตพัลลภ (แทน) ผ่านการติดต่อจาก ทฤษฎี ศรีม่วง (โอ) มือกีต้าร์ วง Jetset'er จึงได้ร่วมกันตั้งวงชื่อว่า ลิปตา ทั้งสองคนแต่งเพลงและทำเดโมเทปเอง ส่งเพลงไปยัง fm104.5 ซึ่งเป็นคลื่นวิทยุ indy ที่ออกอากาศให้นักร้องที่ยังไม่มีชื่อเสียงแต่มีความสมารถ เมื่อได้ออกอากาศปรากฏว่ามีคนชอบ และ ขอเพลงมาเป็นจำนวนมาก จนต่อมาได้รับการติดต่อจาก บอย โกสิยพงษ์ จนได้เป็นศิลปินเบอร์แรกๆ ของค่ายเลิฟอีส

ผลงาน
-----

### ผลงานเพลง

บทความหลัก: ลิปตา
* "คำถามโง่ๆ" - อัลบั้ม Rhythm & BOYd 11 (2549)
* "เหมือนเคย" - อัลบั้ม Kunksnova Play The Boyd Kosiyabong Song Book (2549)
* "อย่าเลยนะ"
* "ไม่รู้เมื่อไหร่"
* "ทักครับ"

### ละครโทรทัศน์

| ปีพ.ศ. | เรื่อง | บทบาท | หมายเหตุ |
| --- | --- | --- | --- |
| 2557 | ก๊วนคานทองกับแก๊งพ่อปลาไหล | โจ้ | นักแสดงรับเชิญ |
| 2564 | แพศยา | นักร้องในงานเดินแบบ PARE FASION WEEK | นักแสดงรับเชิญ |
| สุดร้ายสุดรัก | นักร้องในงาน | นักแสดงรับเชิญ |
|

### ละครเวที

| ปีพ.ศ. | เรื่อง | บทบาท | หมายเหตุ |
| --- | --- | --- | --- |
| 2553 | น้ำใสใจจริง เดอะมิวสิคัล | ป๊อ | - |
|

### ผลงานหนังสือ

* หนังสือ ทามรายอ่ะ A Timeline
* หนังสือ เขียนเล่นแต่รู้สึกจริง
* หนังสือ หนังสือเล่มนี้ไม่มีชื่อ
* write สาระ

### รายการโทรทัศน์

* พิธีกรรายการ เด็กอาร์ต ช่องไทยพีบีเอส
* รายการ "เดอะเทรนเนอร์ ปั้นฝันสนั่นเวที ปี 4 ไลฟ์เอดดิชั่น" (เป็นเทรนเนอร์ให้กับ น้องเจ็มส์ จิรายุ)
* พิธีกรรายการ เสือร้องไห้ ทางเสือร้องไห้ บนยูทูบ
* พิธีกรรายการ จิบฝัน... บันดาลใจ
* พิธีกรรายการ Emergenza คู่กับ ป๊อป ปองกูล ทาง ToastTubechannel

ชีวิตส่วนตัว
------------

คัตโตะเคยคบหาดูใจกับ ภัสรนันท์ อัษฏมงคล ตั้งแต่เดือนสิงหาคม พ.ศ. 2558 ก่อนที่จะเลิกกันในเดือนมีนาคม พ.ศ. 2561

อ้างอิง
-------

1. ↑  "คัตโตะ" ยอมรับแยกทาง "เบียร์" แล้ว....
2. ↑  ช็อกวงการ! "คัตโตะ" ประกาศแยกทาง "เบียร์ เดอะวอยซ์" ปิดตำนานแม้ยังรักเสมอ!!
**Real-Time Specification for Java** (RTSJ) เป็นสเปคซิฟิเคชันที่สร้างขึ้นเพื่อให้ภาษาJavaสามารถนำไปใช้ในการเขียนโปรแกรมประเภทเรียลไทม์. RTSJ เป็นสเปคซิฟิเคชั่นที่ใช้ขยายประกอบกับสเปคซิฟิเคชั่นของภาษาJava (Java Language Specification) และสเปคซิฟิเคชั่นของJVM (Java Virtual Machine). RTSJกำหนดเซตของโปรแกรมมิ่งอินเตอร์เฟซสำหรับการเขียนเรียลไทม์โปรแกรม ได้แก่การสร้าง, การเอ๊กส์คิวท์, และการจัดการเรียลไทม์เทร็ด (real-time thread คือเทร็ดที่มีเงื่อนไขความถูกต้องขึ้นกับข้อจำกัดทางเวลา เช่น เส้นตาย เป็นต้น)

RTSJ เวอร์ชัน 1.0 เริ่มต้นจาก JSR-1 (Java Specification Request) ของ JCP (Java Community Process) และได้รับการรับรองจาก JCP ในเดือนมกราคม พ.ศ. 2545 (ค.ศ. 2002). RTSJ 1.1 กำลังอยู่ระหว่างการพัฒนาภายใต้ JSR-282 (ณ เดือนพฤศจิกายน พ.ศ. 2549).

อิมพลีเมนเทชั่น
---------------

ณ เดือนพฤศจิกายน พ.ศ. 2549 อิมพลีเมนเทชั่นของ RTSJ ได้แก่

* อิมพลีเมนเทชั่นอ้างอิง เก็บถาวร 2006-11-10 ที่ เวย์แบ็กแมชชีน (Reference Implementation หรือ RI) ของ TimeSys รันบนระบบปฏิบัติการ TimeSys Linux
* Sun Java RTS ของSun microsystems รันบนระบบปฏิบัติการ Solaris 10
* Aphelion ของ Apogee รันบนระบบปฏิบัติการLinux.
* IBM WebSphere Real Time ของ IBM รันบนระบบปฏิบัติการเรียลไทม์ Linux
* JamaicaVM ของ Aicas เก็บถาวร 2012-02-29 ที่ เวย์แบ็กแมชชีน
* PERC ของ Aonix เก็บถาวร 2009-06-03 ที่ เวย์แบ็กแมชชีน

อ้างอิง
-------

* rtsj.org
* The Real Time Specification for Java เก็บถาวร 2007-06-13 ที่ เวย์แบ็กแมชชีน
* JSR 1 (RTSJ 1.0)
* JSR 282 (RTSJ 1.1)
* [Dr.Dobb's Portal, The Scheduling Subsystem For Real-time Java: Explained]
**วัดตำหนักพระเจ้าทรงธรรม** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลท่าเจ้าสนุก อำเภอท่าเรือ จังหวัดพระนครศรีอยุธยา มีที่ดินตั้งวัดเนื้อที่ 11 ไร่ 2 งาน 89 ตารางวา

วัดตำหนักพระเจ้าทรงธรรม เดิมชื่อว่า **วัดตำหนัก** เพราะมีตำหนักพระเจ้าทรงธรรมอยู่ใกล้เคียง เรียกอีกนามว่า **วัดหลวงพ่อขาว** เพราะมีหลวงพ่อขาว ประดิษฐานอยู่ที่วิหาร วัดสร้างขึ้นเป็นวัดตั้งแต่ พ.ศ. 2180 ได้รับพระราชทานวิสุงคามสีมาแล้วในราว พ.ศ. 2190 ต่อมากลายสภาพเป็นวัดร้างได้รับการบูรณะขึ้นมาใหม่อีกครั้ง กระทรวงศึกษาธิการ ประกาศยกเป็นวัดมีพระสงฆ์วันที่ 3 มิถุนายน พ.ศ. 2518 วัดมีการบูรณะปฏิสังขรณ์ ได้เริ่มมาตั้งแต่ พ.ศ. 2508 ได้รับพระราชทานวิสุงคามสีมาครั้งหลังเมื่อวันที่ 20 พฤษภาคม พ.ศ. 2548

อาคารเสนาสนะที่สำคัญ ได้แก่ อุโบสถ หอสวดมนต์ กุฏิสงฆ์ จำนวน 5 หลัง เป็นอาคารไม้ ปูชนียวัตถุที่สำคัญ พระประธานในอุโบสถปางมารวิชัย พระพุทธรูปโลหะอีกองค์หนึ่งปางมารวิชัย ขนาดพระเพลากว้าง 25 นิ้ว และพระอัครสาวก มีกลองย่ำค่ำ ขนาดยาวประมาณ 3 เมตรเศษ เส้นผ่าศูนย์กลางประมาณ 1 เมตรเศษ หลวงพ่อขาวในวิหาร และรูปหล่อสมเด็จพระพุฒาจารย์ (โต พรุหมรัสี) นอกจากนั้นยังมีศาลสมเด็จพระเจ้าทรงธรรม

รายนามเจ้าอาวาส
---------------

* พระวินัยพร
* พระครูพินิจธรรมานุยุค พ.ศ. 2536–

อ้างอิง
-------

1. ↑  "วัดตำหนักพระเจ้าทรงธรรม". สำนักงานพระพุทธศาสนาแห่งชาติ.
2. ↑  "วัดตำหนักพระเจ้าทรงธรรม". องค์การบริหารส่วนตำบลท่าเจ้าสนุก. คลังข้อมูลเก่าเก็บจากแหล่งเดิมเมื่อ 2023-04-19. สืบค้นเมื่อ 2023-04-19.
**มหาวิทยาลัยย็อนเซ** (อังกฤษ: Yonsei University, YSU; (เกาหลี: 연세대학교; ฮันจา: 延世大學校; อาร์อาร์: *Yeonsei Daehakgyo*) เป็นมหาวิทยาลัยวิจัยเอกชนในกรุงโซล ประเทศเกาหลีใต้ เป็นหนึ่งในสามมหาวิทยาลัย SKY ของเกาหลีซึ่งเป็นกลุ่มมหาวิทยาลัยที่ได้รับการยกย่องอย่างกว้างขวางว่ามีชื่อเสียงที่สุดในประเทศ มหาวิทยาลัยย็อนเซ ก่อตั้งขึ้นในปี ค.ศ. 1885 และเป็นหนึ่งในมหาวิทยาลัยที่เก่าแก่ที่สุดในเกาหลีใต้

นักศึกษาประกอบด้วยนักศึกษาระดับปริญญาตรี 26,731 คนนักศึกษาระดับบัณฑิตศึกษา 11,994 คนอาจารย์ 4,518 คนพนักงาน 6,788 คนและศิษย์เก่า 257,931 คน Yonsei ดำเนินการวิทยาเขตหลักในกรุงโซลและเปิดสอนหลักสูตรระดับบัณฑิตศึกษาสูงกว่าปริญญาตรีและปริญญาเอกเป็นภาษาเกาหลีและภาษาอังกฤษ

ประวัติ
-------

มหาวิทยาลัยก่อตั้งขึ้นในเดือนมกราคม ค.ศ. 1957 ผ่านการรวมตัวกันของวิทยาลัยโยนิ (연희전문학교; 延禧專門學校) และวิทยาลัยการแพทย์พันธมิตรสหภาพ (세브란스의과대학; 세브란스醫科大學) นี่เป็นผลมาจากความร่วมมือทวิภาคีที่ยั่งยืนระหว่างวิทยาลัยที่เริ่มขึ้นในทศวรรษ ค.ศ. 1920 สถาบันเหล่านี้เป็นสถาบันใหม่ของเกาหลีในเวลาที่เริ่มก่อตั้ง Yonhi College เป็นหนึ่งในวิทยาลัยที่ทันสมัยแห่งแรกก่อตั้งขึ้นเมื่อ Chosun Christian College (in 기독교대학; 朝鮮基督教大學) ในเดือนมีนาคมปี ค.ศ. 1915 การแยกมีรากฐานในศูนย์การแพทย์สมัยใหม่แห่งแรกในเกาหลี Gwanghyewon (광혜원廣惠惠惠, House of Extended Grace) ก่อตั้งขึ้นในเดือนเมษายนปี ค.ศ. 1885 ในฐานะที่เป็นบรรณาการชื่อ 'Yonsei' นั้นได้มาจากพยางค์แรกของชื่อของสถาบันหลักสองแห่ง 'Yon; 연;延 'จาก Yonhi College และ' Sei; 세;世 'จาก Severance Union Medical College

ในสัญลักษณ์ของมหาวิทยาลัยย็อนเซเป็นเกราะป้องกัน ในโล่ 'ㅇ' หมายถึงท้องฟ้า 'ㅡ' หมายถึงแผ่นดินและ 'ㅅ' หมายถึงมนุษย์ ที่ด้านซ้ายของ 'ㅇ' หนังสือเป็นความจริง ทางด้านขวาคบเพลิงเป็นอิสระ โล่ปกป้องความคิดทั้งสองนี้

สัตว์สัญลักษณ์คือนกอินทรี และสีของสัญลักษณ์คือ "สีน้ำเงิน"

คณะ
---

* วิทยาลัยมหาวิทยาลัย
* วิทยาลัยศิลปศาสตร์
* วิทยาลัยพาณิชยศาสตร์และเศรษฐศาสตร์
* โรงเรียนธุรกิจ
* วิทยาลัยวิทยาศาสตร์
* วิทยาลัยวิศวกรรมศาสตร์
* วิทยาลัยวิทยาศาสตร์ชีวภาพและเทคโนโลยีชีวภาพ
* วิทยาลัยเทววิทยา
* วิทยาลัยสังคมศาสตร์
* วิทยาลัยกฎหมาย
* วิทยาลัยดุริยางคศิลป์
* วิทยาลัยนิเวศวิทยามนุษย์
* วิทยาลัยวิทยาศาสตร์ในการศึกษา
* วิทยาลัยนานาชาติอันเดอร์วู้ด
* วิทยาลัยผู้นำระดับโลก
* วิทยาลัยแพทยศาสตร์
* วิทยาลัยทันตกรรม
* วิทยาลัยพยาบาล
* วิทยาลัยเภสัชศาสตร์

อันดับมหาวิทยาลัย
-----------------

จากการจัดอันดับมหาวิทยาลัยของคอกโครัลลีไซมอนส์ประจำปี ค.ศ. 2019 ได้จัดลำดับให้มหาวิทยาลัยย็อนเซอยู่ในอันดับที่ 107 ของโลก อันดับที่ 26 ของทวีปเอเชีย และอันดับที่ 6 ของประเทศเกาหลีใต้

อ้างอิง
-------

1. 1 2 3 4 5  "Yonsei at a Glance". Yonsei University. สืบค้นเมื่อ June 24, 2019.
2. ↑

| * ด
* ค
* ก
SKY |
| --- |
| 
* มหาวิทยาลัยแห่งชาติโซล
* มหาวิทยาลัยเกาหลี
* มหาวิทยาลัยยอนเซ

 |

| * ด
* ค
* ก
สมาคมมหาวิทยาลัยภาคพื้นแปซิฟิก |
| --- |
| 
ออสเตรเลีย
เมลเบิร์น
ซิดนีย์
นิวเซาท์เวลส์
ออสเตรเลีย
แคนาดา
บริติชโคลัมเบีย
ชิลี
ชิลี
จีน
เจ้อเจียง
ชิงหัว
ปักกิ่ง
ฟุ่ตัน
USTC
หนานจิง
ฮ่องกง
HKUST
ฮ่องกง
อินโดนีเซีย
อินโดนีเซีย
ญี่ปุ่น
เคโอ
เกียวโต
โตเกียว
โทโฮกุ
โอซากะ
วาเซดะ
มาเลเซีย
มาลายา
เม็กซิโก
เม็กซิโก
มอนเตร์เรย์
นิวซีแลนด์
ออกแลนด์
ฟิลิปปินส์
ฟิลิปปินส์
รัสเซีย
ตะวันออกไกล
สิงคโปร์
สิงคโปร์
เกาหลี
เกาหลี
โซล
ยอนเซ
โพฮัง
KAIST
ไต้หวัน
ไต้หวัน
ไทย
จุฬาลงกรณ์
สหรัฐ
Caltech
สแตนด์ฟอร์ด
แคลิฟอร์เนีย
ออริกอน
เซาเทิร์นแค
วอชิงตัน
 |
**พิพิธภัณฑสถานแห่งชาติชาวชนบทโรมาเนีย** (โรมาเนีย: *Muzeul Național al Țăranului Român*) เป็นพิพิธภัณฑ์ในบูคาเรสต์ ประเทศโรมาเนีย ซึ่งมีของสะสมที่เกี่ยวข้องกับวิถีชีวิตของชาวชนบทโรมาเนีย เช่น สิ่งทอ (โดยเฉพาะเสื้อผ้า) รูปเคารพ เครื่องดินเผา ในปี 1996 พิพิธภัณฑ์ได้รับการขึ้นทะเบียนเป็นพิพิธภัณฑ์ยุโรปแห่งปี พิพิธภัณฑ์ตั้งอยู่ที่ถนนชอเซอาวากีเซเลฟ ไม่ไกลจากจัตุรัสชัยชนะ และอยู่ภายใต้การดูแลของกระทรวงวัฒนธรรม มีของสะสมมากกว่า 100,000 ชิ้น

พิพิธภัณฑ์สถาปนาขึ้นในปี 1906 โดยอาเลกซันดรู ซีการา-ซามูร์กัช ต่อมาปิดตัวลงและเปิดอีกครั้งในเดือนกุมภาพันธ์ 1990 หรือหกเดือนหลังการล่มสลายของผู้เผด็จการนีกอลาเอ ชาวูเชสกู ในสมัยคอมมิวนิสต์ อาคารนี้ใช้งานเป็นพิพิธภัณฑ์เกี่ยวกับพรรคคอมมิวนิสต์โรมาเนีย ชั้นใต้ดินของพิพิธภัณฑ์ในปัจจุบันยังคงมีห้องที่มีไว้สำหรับจัดแสดงวัตถุเดิมบางส่วนจากพิพิธภัณฑ์พรรคในลักษณะแฝงนัย

อาคารพิพิธภัณฑ์สร้างขึ้นตามสถาปัตยกรรมแบบโรมาเนีย โดยสร้างขึ้นบนที่ดินที่เดิมเป็นโรงกษาปณ์แห่งรัฐ (*Monetăria Statului*) ตัวอาคารเป็นผลงานออกแบบของนีกอลาเอ กีกา-บูเดชต์ และก่อสร้างขึ้นระหว่างปี 1912 ถึง 1941 โดยในตอนแรกมีจุดมุ่งหมายจะให้เป็นพิพิธภัณฑ์ศิลปะของโรมาเนีย ตัวอาคารได้รับการขึ้นทะเบียนเป็นโบราณสถานของกระทรวงวัฒนธรรมและเอกลักษณ์ของชาติ

ในระหว่างจลาจลเดือนมิถุนายน 1990 อาคารถูกถล่มโจมตีเนื่องจากผู้ประท้วงสับสนอาคารนี้กับที่ทำการใหญ่ของพรรคชาวชนบทแห่งชาติ

อ้างอิง
-------

1. ↑  All awards 1977-2003, European Museum Forum. Accessed online 4 April 2007.
2. ↑  "Museum of the Romanian Peasant". คลังข้อมูลเก่าเก็บจากแหล่งเดิมเมื่อ 2016-04-19. สืบค้นเมื่อ 2016-04-09.
3. ↑  ""THE DR. NICOLAE MINOVICI VILLA": RESTITUTIO – Muzeul Municipiului Bucuresti". *muzeulbucurestiului.ro* (ภาษาอังกฤษแบบบริติช). สืบค้นเมื่อ 2018-10-03.
4. ↑  (ในภาษาโรมาเนีย) Clădire เก็บถาวร 2017-08-28 ที่ เวย์แบ็กแมชชีน at the Museum of the Romanian Peasant site
5. ↑  (ในภาษาโรมาเนีย) Lista Monumentelor Istorice 2010: București

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* ISNI
* VIAF

 |
| ประจำชาติ | 
* ฝรั่งเศส
* BnF data
* เยอรมนี
* สหรัฐ
* เช็กเกีย

 |
| อื่น ๆ | 
* IdRef

 |
**ทีมรักนักหลอก** (อังกฤษ: Analog Squad) เป็นละครสตรีมมิงไทย ผลิตโดยเน็ตฟลิกซ์และ Jungka Bangkok กำกับโดย นิธิวัฒน์ ธราธร อำนวยการสร้างโดย นลินา ชยสมบัติ ออกอากาศทางเน็ตฟลิกซ์เมื่อวันที่ 7 ธันวาคม 2566

เรื่องย่อ
---------

เรื่องราวที่เกิดขึ้นในปี ค.ศ. 1999 ในยุคที่อินเทอร์เน็ตยังไม่แพร่หลายและเพจเจอร์เป็นของฮิตที่สุดของยุคสมัยนั้น เมื่อปอนด์ ชายวัยกลางคนที่มีอดีตที่แตกสลาย ได้รับข่าวร้ายว่าพ่อของเขาที่ห่างเหินกันมานานป่วยหนัก เขาจึงได้รับสมัครคนแปลกหน้าเพื่อมาปลอมตัวเป็นครอบครัวชั่วคราวเพื่อกลับไปเยี่ยมพ่อ ครอบครัวสมมติของปอนด์จึงเริ่มขึ้น โดยมี ลิลลี่ อดีตแฟนสาวรับบทเป็นภรรยาและเป็นแม่ของลูกของ 2 คนของเขาคือ เก๊ก เด็กหนุ่มจบใหม่ผู้มีอาชีพเป็นคอลเซ็นเตอร์ของบริษัทเพจเจอร์ และ บุ้ง เจ้าของร้านเช่าวีดีโอผู้หลงใหลในการแสดง

ตัวละคร
-------

### ตัวละครหลัก

ปอนด์
รับบทโดย นพชัย ชัยนาม, ภูมิภัทร ถาวรศิริ (วัย 20 ปี)
ลิลลี่ / แหม่ม (ตัวปลอม)
รับบทโดย กุลณัฐ กุลปรียาวัฒน์
เก๊ก / ม่อน (ตัวปลอม)
รับบทโดย กฤษณภูมิ พิบูลสงคราม
บุ้ง / แม็ก (ตัวปลอม)
รับบทโดย วิพาวีร์ พัทธ์ณศิริ
เขียว
รับบทโดย สุรสีห์ อิทธิกุล
ปู่ของแม็กและม่อน
สดใส
รับบทโดย วิยะดา โกมารกุล ณ นคร
ย่าของแม็กและม่อน
ปูเป้
รับบทโดย โยโกะ ทาคาโน่, ภัสรนันท์ อัษฎมงคล (วัย 20 ปี)
แม่ของเก๊ก นางแบบถ่ายภาพนู้ด
รัก
รับบทโดย กษาปณ์ จำปาดิบ, นคร จําปาดิบ (วัย 20 ปี)
เพื่อนร่วมงานของเก๊ก
แม็ก (ตัวจริง) / ฟิล์ม
รับบทโดย ฐานิดา มานะเลิศเรืองกุล
### ตัวละครสมทบ

บี๋
รับบทโดย อชิรพล จินะปัญโญ
น้อย
รับบทโดย ศรชัย ฉัตรวิริยะชัย
เมฆ
รับบทโดย ภูมิ รังสีธนานนท์
จันทร์
รับบทโดย ทศศัตร โชติภิรมย์กุล
อุ้ย
รับบทโดย ต่อพงศ์ กุลอ่อน
เจิ้ง
รับบทโดย กิตติศักดิ์ ปฐมบูรณา
เจี๊ยบ
รับบทโดย พินทิรา สิงหเสม
เจ้านายของเก๊ก
รับบทโดย พงศ์นรินทร์ อุลิศ
### ตัวละครอื่นๆ

หมอของลิลลี่
รับบทโดย ชุติมา ทีปะนาถ

อ้างอิง
-------

1. 1 2  "วัยรุ่น 90s ยกมือขึ้น! Netflix ชวนสัมผัสความคลาสสิกของยุคแอนะล็อก ในปาร์ตี้เปิดตัวซีรีส์ Analog Squad ทีมรักนักหลอก". *INN News*.`{{cite web}}`: CS1 maint: url-status (ลิงก์)
2. ↑  "ทีไทย ทีมันส์ แคมเปญเผยโฉม 6 หนังไทยเรื่องใหม่ที่เป็นหลักไมล์สำคัญของ Netflix Thailand - a day magazine". *a day magazine - for all things creative*. 2022-10-11.
3. ↑  "Analog Squad ซีรีส์อบอุ่นชวนเสียน้ำตาจากผู้กำกับ ต้น นิธิวัฒน์ เตรียมเข้าฉาย 7 ธ.ค. นี้ ทาง Netflix". *THE STANDARD*. 2023-11-09.

แหล่งข้อมูลอื่น
---------------

* *ทีมรักนักหลอก* ที่โต้วป้าน (ในภาษาจีน)
* *ทีมรักนักหลอก* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *ทีมรักนักหลอก* ที่เน็ตฟลิกซ์
**ลูวิส ไมลีย์** (อังกฤษ: Lewis Miley; เกิด 1 พฤษภาคม ค.ศ. 2006) เป็นนักฟุตบอลอาชีพชาวอังกฤษที่เล่นเป็นกองกลางตัวรุกให้แก่นิวคาสเซิลยูไนเต็ดและทีมชาติอังกฤษรุ่นอายุไม่เกิน 17 ปี

อาชีพ
-----

### นิวคาสเซิลยูไนเต็ด

#### ฤดูกาล 2022–23

ไมลีย์เข้าร่วมศูนย์ฝึกเยาวชนของนิวคาสเซิลยูไนเต็ดตั้งแต่อายุ 7 ขวบและประเดิมสนามในนามทีมชุดใหญ่ในเกมกระชับมิตรกับอัลฮิลาล ในปี 2022 ในเดือนพฤศจิกายน 2022 เขาได้รับรางวัลแจ็ก ฮิกสัน ซึ่งเป็นรางวัลสำหรับผู้เล่นดาวรุ่งที่มีอนาคตของสโมสร เขาปรากฏตัวครั้งแรกในทีมชุดใหญ่ในฐานะตัวสำรองที่ไม่ได้ลงสนามในเกมพรีเมียร์ลีกที่พบกับบอร์นมัทในเดือนกุมภาพันธ์ 2023 และเขาเซ็นสัญญาอาชีพฉบับแรกกับสโมสรในเดือนพฤษภาคม 2023 ซึ่งเป็นช่วงฉลองอายุครบ 17 ปีของเขา

หลังจากนั้นเขาลงประเดิมสนามในเกมพรีเมียร์ลีกนัดเยือนเชลซีในฐานะผู้เล่นสำรองในนาทีที่ 76 เมื่อวันอาทิตย์ที่ 28 พฤษภาคม 2023 ซึ่งเป็นนัดสุดท้ายของฤดูกาล ทำให้เขากลายเป็นผู้เล่นที่อายุน้อยที่สุดของนิวคาสเซิลยูไนเต็ดที่ได้ลงเล่นในพรีเมียร์ลีก

#### ฤดูกาล 2023–24

เมื่อวันที่ 27 กันยายน 2023 ไมลีย์ประเดิมสนามในฐานะตัวจริงของทีมชุดใหญ่เป็นครั้งแรกในการชนะแมนเชสเตอร์ซิตี 1–0 ในรอบที่ 3 ของคาราบาวคัพ เมื่อวันที่ 7 พฤศจิกายน เขาลงประเดิมสนามในแชมเปียนส์ลีก โดยลงเป็นตัวสำรองในนาทีที่ 81 ในเกมที่พ่ายต่อโบรุสซีอาดอร์ทมุนด์ 0–2 กลายเป็นผู้เล่นนิวคาสเซิลยูไนเต็ดอายุน้อยที่สุดที่ได้ลงเล่นในฟุตบอลสโมสรยุโรป ด้วยวัย 17 ปี 191 วัน ทำลายสถิติเดิมของอดัม แคมป์เบลล์ ในปี 2012 เมื่อวันที่ 11 พฤศจิกายน ไมลีย์มีชื่อเป็นตัวจริงครั้งแรกในเกมพรีเมียร์ลีกที่ออกไปเยือนแล้วแพ้บอร์นมัท 0–2

เมื่อวันที่ 25 พฤศจิกายน ไมลีย์ลงเล่น 90 นาที และทำแอสซิสต์แรกของเขาในพรีเมียร์ลีกโดยแอสซิสต์ประตูขึ้นนำของอาเล็กซันเดอร์ อีซักในเกมชนะเชลซี 4–1 ที่เซนต์เจมส์พาร์ก เมื่ออายุ 17 ปี 208 วัน ทำให้เขากลายเป็นผู้เล่นนิวคาสเซิลยูไนเต็ดที่อายุน้อยที่สุดที่แอสซิสต์ประตูในพรีเมียร์ลีก

อ้างอิง
-------

1. ↑  Vinton, Luke (1 May 2023). "All smiles for Miley after signing first pro deal". *Newcastle United*. สืบค้นเมื่อ 18 May 2023.
2. ↑  Kelly, Ciaran (1 May 2023). "Newcastle have already found exciting 16-year-old wonderkid who has trained with the first team". *ChronicleLive*. สืบค้นเมื่อ 18 May 2023.
3. ↑  "Lewis Miley signs first professional contract with Newcastle United". *Newcastle United*. 18 November 2022. สืบค้นเมื่อ 18 May 2023.
4. ↑  Ryder, Lee (2023-05-28). "Howe and Tindall roared off at Stamford Bridge as fans enjoy final day party". *ChronicleLive* (ภาษาอังกฤษ). สืบค้นเมื่อ 2023-06-02.
5. ↑  Taylor, Louise (2023-09-27). "Newcastle earn Manchester United trip as Isak sends City out of Carabao Cup". *The Guardian* (ภาษาอังกฤษแบบบริติช). ISSN 0261-3077. สืบค้นเมื่อ 2023-09-28.
6. ↑  Carruthers, Mark (8 November 2023). "Newcastle United history maker reveals pride after Borussia Dortmund defeat". NewcastleWorld.
7. ↑  "Lewis Miley: Who is Newcastle's youngest debutant?". Premier League. 11 November 2023. สืบค้นเมื่อ 17 November 2023.
8. ↑  "'A brilliant experience' - Miley reflects on Premier League home debut". Newcastle United. 25 November 2023. สืบค้นเมื่อ 28 November 2023.
**วัดคุณแม่จันทร์** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในแขวงประเวศ เขตประเวศ กรุงเทพมหานคร เป็นวัดด้านวิปัสสนากรรมฐาน ภายในวัดมีโรงเรียนปริยัติธรรม เจ้าอาวาสรูปปัจจุบัน คือ พระปลัดกิตติ กิตฺตินนฺโท

วัดคุณแม่จันทร์เดิมเป็นวัดที่สร้างขึ้นในสมัยพระบาทสมเด็จพระจุลจอมเกล้าเจ้าอยู่หัว บนที่ดินซึ่งนางจันทร์ซึ่งท่านเป็นภรรยาของขุนศักดิ์พลฤทธิ์ รับราชการในวังหน้า เมื่อนางจันทร์เสียชีวิต วัดจึงขาดการพัฒนาจึงได้กลายเป็นวัดร้าง ต่อมา พ.ศ. 2522 ทายาทของนางจันทร์ได้สืบจนทราบว่าเป็นวัดที่คุณแม่จันทร์ได้สร้างไว้ จึงได้ดำเนินการขอโฉนดที่ดินและพัฒนาวัดจนได้ยกสถานะจากวัดร้างมาเป็นวัดมีพระสงฆ์ โดยได้รับอนุญาตตั้งวัดเมื่อวันที่ 15 กันยายน พ.ศ. 2531 ได้รับพระราชทานวิสุงคามสีมาเมื่อวันที่ 1 สิงหาคม พ.ศ. 2533 ต่อมานางเจียน สุนทรโลหิต ได้ยกที่ดินที่ติดกับวัดทางทิศใต้ให้อีก 3 ไร่ จนวัดมีที่ดินเนื้อที่ 9 ไร่ 6 ตารางวา

อาคารเสนาสนะได้แก่ อุโบสถ สร้างเป็นอาคาร 2 ชั้น ชั้นบนใช้ประกอบกิจทางสงฆ์ ส่วนชั้นล่างใช้เป็นที่ทำกิจกรรมอื่น ๆ สภาพภายในวัดเงียบสงบ มีการปลูกต้นไม้ไว้เป็นจำนวนมากและมีน้ำตกจำลอง มีห้องสวดมนต์ ชื่อว่า *วิริยะธรรมคูหา* เป็นอาคารที่ซ่อนตัวอยู่ในภูเขาจำลองขนาดย่อม ด้านในเป็นห้องกว้างขนาดประมาณ 50 คน ติดเครื่องปรับอากาศ ศาลาขนาดใหญ่หรือหอฉัน ใช้ปฎิบัติศาสนกิจต่าง ๆ รวมทั้งเป็นจุดที่ญาติโยมจะมาทำบุญหรือมาถวายภัตตาหาร

อ้างอิง
-------

1. ↑  "แหล่งเรียนรู้ที่สำคัญด้านศาสนาในเขตประเวศ". คลังข้อมูลเก่าเก็บจากแหล่งเดิมเมื่อ 2021-02-05. สืบค้นเมื่อ 2021-08-09.
2. ↑  "วัดคุณแม่จันทร์". พระสังฆาธิการ.
3. ↑  นิติ นวรัตน์ (7 ตุลาคม 2557). "9 ตุลาคม พบกันที่วัดคุณแม่จันทร์ เขตประเวศ". ไทยรัฐ.
4. ↑  "วัดป่า ... ในเมืองกรุง "วัดคุณแม่จันทร์" สงบ ร่มเย็น เรียบง่าย". เดลินิวส์. 20 กรกฎาคม 2559.

| * ด
* ค
* ก
เขตประเวศ |
| --- |
| แขวง | 
* ดอกไม้
* ประเวศ
* หนองบอน

 | ที่ตั้งของเขตประเวศในกรุงเทพมหานคร |
| ประวัติศาสตร์ | 
* จังหวัดพระประแดง
	+ ตำบลประเวศ
* เขตพระโขนง
	+ แขวงประเวศ
* เขตประเวศ

 |
| ภูมิศาสตร์ | 
* คลอง
	+ ขันแตก
	+ เคล็ด
	+ ต้นตาล
	+ ตาพุก
	+ ตาสาด
	+ บึงบ้านม้า
	+ ประเวศบุรีรมย์
	+ ปลัดเปรียง
	+ ปากน้ำ
	+ แม่จันทร์
	+ สลุด
	+ สิงห์โต
	+ สาหร่าย
	+ หนองตาดำ
	+ หนองบอน

 |
| เศรษฐกิจ | 

|  |  |
| --- | --- |
| คมนาคม | 
* ถนน
	+ กาญจนาภิเษก
	+ เฉลิมพระเกียรติ ร.9
	+ พัฒนาการ
	+ มอเตอร์เวย์
	+ รามคำแหง 2
	+ ลาดกระบัง
	+ ศรีนครินทร์
	+ อ่อนนุช
	+ อุดมสุข
* รายชื่อทางแยก
* ทางรถไฟสายตะวันออก
	+ บ้านทับช้าง
* รถไฟฟ้าเชื่อมท่าอากาศยานสุวรรณภูมิ
	+ บ้านทับช้าง
* รถไฟฟ้าสายสีเหลือง
	+ ศรีนครินทร์ 38
	+ สวนหลวง ร.9
	+ ศรีอุดม

 |
| ธุรกิจ | 
* ซีคอนสแควร์
* ตลาดนัดรถไฟ
* พาราไดซ์ พาร์ค

 |

 |
| สังคม | 

|  |  |
| --- | --- |
| วัฒนธรรม | 
* วัด
	+ กระทุ่มเสือปลา
	+ แก้วพิทักษ์เจริญธรรม
	+ ตะกล่ำ
* สวนหลวง ร.9

 |

 |
| หมวดหมู่ หมวดหมู่ |
**แอนคาเฟ** (ญี่ปุ่น: アンティック-珈琲店; อังกฤษ: Antic Cafe) เป็นวงร็อควิชวลเค สมาชิกทั้งหมดห้าคน ก่อตั้งในปี พ.ศ. 2546 โดย "โบ" อดีตสมาชิกหลัก พวกเขามักจะเรียกแฟนเพลงของเขาว่า "คาเฟกโกะ" และมักจะทักทายแฟนๆด้วยคำว่า" แนปปี "ซึ่งมีที่มาจากอิโมติคอน "o(≧∀≦)o"อีกด้วย

ประวัติ
-------

แอนคาเฟเป็นวงดนตรีญี่ปุ่นที่มีลักษณะเป็น"แดนท์ร็อค" ซึ่งเป็นวงดนตรีวิชวลเคชนิดหนึ่งที่ไม่มีประเภทที่แน่นอน ก่อตั้งในเดือนพฤษภาคม 2546 และปีต่อมาก็ได้ออกซิงเกิลแรกกับค่ายเพลงอินดี้ LOOP ASH ซึ่งซิงเกิลแรกนี้มีชื่อว่า 「キャンデーホリック」("Kyandehorikku") ซึ่งเปิดตัวโดยการติดอันดับของโอริกอนชาร์ตอีกด้วย

ต่อมาในเดือนมิถุนายนพ.ศ.2548ได้ย้ายสังกัดไปขึ้นอยู่กับค่ายRedCafeวันที่30เมษายนพ.ศ.2550 ได้เกิดเรื่องที่ทำให้แฟนๆหลายคนรวมทั้งเพื่อนร่วมวงช็อกกับการถอนตัวของโบ (อดีตมือกีต้าร์)ซึ่งไลฟ์ในวันนั้นเองก็เป็นไลฟ์สุดท้ายของโบด้วย แต่วันที่18พฤษภาคมในปีเดียวกัน ได้มีการประกาศให้ทาคุยะและยูกิเข้ามารับหน้าที่เป็นสมาชิกใหม่ ทำให้วงยังคงเดินหน้าต่อไปและ「AN CAFE 2nd generation」จึงได้เริ่มขึ้น

วันที่22สิงหาคมพ.ศ.2550ได้วางซิงเกิลอันดับที่ 12『覚醒ヒロイズム～THE HERO WITHOUT A "NAME"～』(กักคุเซฮีโร่รึซึ่ม เดอะฮีโร่วิดเอาท์อะเนม) เปิดตัวและติดอันดับทอป20ของโอริกอนชาร์ตได้สำเร็จ

ต่อมา ในเดือนมกราคมพ.ศ.2553 การแสดงสด ณ บุโดกันโดมได้ถูกหยุดไปชั่วคราว

  

##### ความเคลื่อนไหวในต่างประเทศ

ความสำเร็จของแอนคาเฟยังไม่หยุดเพียงแค่ในประเทศญี่ปุ่นเท่านั้น ทั้งในยุโรป เอเชีย อเมริกาใต้และอเมริกาเหนือ เป็นต้น และยังครอบคลุมถึงประเทศใกล้เคียงด้วย

สมาชิก
------

##### สมาชิกปัจจุบัน

* มิคุ(ร้องนำ)
	+ เกิดวันที่5เดือนมกราคม
	+ กรุ๊ปเลือดA
	+ เกิดที่จังหวัดนางาซากิ - ปัจจุบันทำงานกับวง Lc5 (แอลซีไฟท์) (วงวิชวลเค)‎

* ทาคุยะ(กีต้าร์)
	+ เกิดวันที่9เดือนกุมภาพันธ์
	+ กรุ๊ปเลือดA
	+ เกิดที่จังหวัดวากายาม่า

* คานน(เบส)
	+ เกิดวันที่5เดือนกรกฎาคม
	+ กรุ๊ปเลือดO
	+ เกิดที่จังหวัดชิบะ - ปัจจุบันทำงานกับวง kanon×kanon

* ยูกิ(คีย์บอร์ด)
	+ เกิดวันที่29เดือนสิงหาคม
	+ กรุ๊ปเลือดA
	+ เกิดที่จังหวัดคาโงชิม่า

* เทรุกิ(กลอง)
	+ เกิดวันที่8เดือนธันวาคม
	+ กรุ๊ปเลือดA
	+ เกิดที่จังหวัดมิยากิ - ปัจจุบันทำงานเบื้องหลังให้กับวงゾロ

##### อดีตสมาชิก

* โบ(กีต้าร์)
	+ เกิดวันที่16เดือนกันยายน
	+ กรุ๊ปเลือดO
	+ เกิดที่จังหวัดชิบะ

* มาซาโตะ(SUG)
	+ ปัจจุบันเป็นสมาชิกและหัวหน้าของวง SUG

ลิงก์อื่นๆที่เกี่ยวข้อง
-----------------------

* アンティック珈琲店 公式ウェブサイトเวปไซต์อย่างเป็นทางการของวงแอนคาเฟ่
* アンティック-珈琲店MySpaceของวงแอนคาเฟ่
* アンティック-珈琲店-(裏メニュー) บล็อกอย่างเป็นทางการของวงแอนคาเฟ่
* アンティック珈琲店携帯ブログ บล็อกอย่างเป็นทางการของวงแอนคาเฟ่(มือถือ)
ปีซังโกเร็ง
**ปีซังโกเร็ง** (อินโดนีเซีย: *pisang goreng*) อาหารว่างของชาวอินโดนีเซียและมลายูชนิดหนึ่ง เป็นกล้วยทอดในน้ำมันเดือด โดยชุบกับแป้งคล้ายกับกล้วยแขกของไทย ต่างกันเพียงไม่ใส่มะพร้าวและงา และทอดทั้งลูกไม่ได้ฝานบางอย่างกล้วยแขก ปีซังโกเร็งจัดเป็นอาหารที่หารับประทานง่ายและมีราคาถูก สามารถหาซื้อได้ตามข้างถนนหรือตามรถเข็นต่าง ๆ โดยเป็นส่วนหนึ่งของโกเรงัน (gorengan) คือ อาหารประเภทชุบแป้งทอดกับน้ำมันเดือด ๆ ในวัฒนธรรมอาหารอย่างอินโดนีเซีย 

ปีซังโกเร็งแต่ดั้งเดิมมิใช่อาหารพื้นเมืองของท้องถิ่นแถบนี้ แต่เป็นชาวโปรตุเกสที่เข้ามาค้าขายในดินแดนแถบนี้เห็นว่ากล้วยเป็นพืชพื้นเมืองที่มีอยู่เป็นจำนวนมาก จึงนำมาชุบแป้งทอดรับประทานเป็นอาหารเช้า สันนิษฐานว่ากล้วยแขกของไทยก็น่าจะมีที่มาจากปีซังโกเร็งด้วย

โดยคำว่า "ปีซัง" (pisang) เป็นภาษาอินโดนีเซียแปลว่า "กล้วย" ขณะที่ "โกเร็ง" (goreng) แปลว่า "ทอด"

นอกจากนี้แล้วยังมีปีซังโกเร็งอีกชนิดหนึ่ง คือ **ปีซังโมเลิน** (pisang molen) คำว่า "โมเลิน" (molen) เป็นภาษาดัตช์แปลว่า "โม่" โดยหมายถึง แป้งโดที่ห่อไว้ด้านนอก ปีซังโมเลินเป็นปีซังโกเร็งชนิดหนึ่ง ที่ใช้แป้งห่อหุ้มกล้วยอยู่ด้านนอก จากนั้นจึงนำไปทอดทั้งลูกโดยไม่ต้องฝานให้บาง โดยแป้งที่ใช้ห่อทำมาจากแป้งสาลี, ไข่, น้ำตาลทราย, มาร์การีน และน้ำเย็น นวดผสมเข้าด้วยกัน จากนั้นรีดเป็นแผ่นบาง ๆ แล้วตัดเป็นเส้น แล้วนำมาห่อหุ้มกล้วยให้มิดด้วยการพับ โดยกล้วยที่ใช้ทอดจะใช้กล้วยน้ำว้าห่าม หั่นตามยาวแบ่งเป็น 4 ส่วน หากใช้กล้วยสุกเมื่อทอดออกมาแล้วจะเละไม่น่ารับประทาน

ทั้งปีซังโกเร็งและปีซังโมเลินนิยมรับประทานเป็นอาหารว่างในช่วงเช้าหรือช่วงบ่าย โดยรับประทานร่วมกับชาร้อนหรือกาแฟร้อนไม่ใส่นม นอกจากนี้แล้ว ในปัจจุบัน ปีซังโมเลินยังได้ประยุกต์ให้ใช้แป้งเดนิชมาหุ้มแทน แล้วใช้ซอสช็อกโกแลตหรือชีสใส่ลงแทนไส้ จากนั้นนำไปอบแทนการทอด ซึ่งปีซังโมเลินแบบนี้จะหารับประทานได้เฉพาะในร้านเบเกอรีเท่านั้น และมีราคาซื้อขายที่แพงกว่าปีซังโมเลินแบบดั้งเดิม

ดูเพิ่ม
-------

* กล้วยแขก

อ้างอิง
-------

1. ↑  "นิตยสารออนไลน์ ฉบับที่ 140 กล้วยแขก". ฉลาดซื้อ. สืบค้นเมื่อ 14 May 2015.[*ลิงก์เสีย*]
2. 1 2  หน้า 38, *Pisang Molen กล้วยแขกเมืองอินโด*. "อร่อย AROUND THE WORLD" โดย แอ๊ว แอ๊ว. นิตยสาร HEALTH & CUISINE ปีที่ 15 ฉบับที่ 171: เมษายน 2558

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ปีซังโกเร็ง**
**ปราสาทสัจธรรม** เป็นปราสาทที่ทำด้วยไม้ทั้งหลังที่มีขนาดใหญ่ที่สุดในประเทศไทย ตั้งอยู่ ณ บริเวณแหลมราชเวช ตำบลนาเกลือ อำเภอบางละมุง จังหวัดชลบุรี สร้างขึ้นโดยเล็ก วิริยะพันธุ์ นักธุรกิจผู้ชื่นชอบสถาปัตยกรรมไทยและศาสนาพุทธ เขาเป็นยังเจ้าของพิพิธภัณฑ์ช้างเอราวัณและเมืองโบราณอีกด้วย ชาวบ้านเรียกชื่อปราสาทแห่งนี้โดยทั่วไปว่า "วังโบราณ" หรือ "ปราสาทไม้" ภายในปราสาทได้แฝงเนื้อหาทางปรัชญา และศิลปวัฒนธรรมอันเป็นมรดกของมนุษย์ สะท้อนให้เห็นถึงความสำคัญของศาสนาในฐานะเป็นเครื่องค้ำจุนโลก โดยเน้นหลักสำคัญคือ "ก่อกำเนิดทั้ง 7 และคุณธรรมข้อประพฤติปฏิบัติทั้ง 4"

ปราสาทสัจธรรมได้รับรางวัลประเภทรายการแหล่งท่องเที่ยวดีเด่น จากรางวัลอุตสาหกรรมท่องเที่ยวไทย ประจำปี พ.ศ. 2551

สถาปัตยกรรม
-----------

ภายในของปราสาทสัจธรรม
รูปแบบสถาปัตยกรรมภายในปราสาทสัจธรรมเป็นแบบจัตุรมุข (มหาวิหาร) ใช้เสาถึง 170 ต้น โดยใช้ไม้เนื้อแข็ง ประเภทไม้สัก ไม้ตะเคียนทอง และไม้แดง หลังคาทรงท้องสำเภาเรือขนาดกว้าง 100 เมตร ยาว 100 เมตร สูง 100 เมตร ประดับด้วยประติมากรรมไม้แกะสลักที่มีเนื้อหาทางปรัชญา การจำลอง

อ้างอิง
-------

1. ↑  ปราสาทสัจธรรม เก็บถาวร 2009-02-19 ที่ เวย์แบ็กแมชชีน จากเว็บไซต์ moohin.com สืบค้นวันที่ 2 เมษายน พ.ศ. 2552
2. ↑  "เล็ก วิริยะพันธุ์กับความเป็นคนสยาม". คลังข้อมูลเก่าเก็บจากแหล่งเดิมเมื่อ 2021-08-01. สืบค้นเมื่อ 2022-03-30.
3. ↑  105 ปี เล็ก วิริยะพันธุ์ เจ้าของเมืองโบราณ
4. ↑  ลักไก่ทัวร์ เก็บถาวร 2009-03-30 ที่ เวย์แบ็กแมชชีน สืบค้นวันที่ 2 เมษายน พ.ศ. 2552
5. ↑  lovethailand.org
6. ↑  Sanctuary of Truth จากเว็บไซต์แอตบางกอก สืบค้นวันที่ 2 เมษายน พ.ศ. 2552

แหล่งข้อมูลอื่น
---------------

* เว็บไซต์อย่างเป็นทางการ

* แผนที่และภาพถ่ายทางอากาศของ ปราสาทสัจธรรม
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 12°58′22″N 100°53′20″E﻿ / ﻿12.97271°N 100.889°E﻿ / 12.97271; 100.889
**อัลเฟรด เบลล็อก** (อังกฤษ: Alfred Blalock; 5 เมษายน 1899 - 15 กันยายน 1964) เป็นศัลยแพทย์ชาวอเมริกันที่เป็นที่รู้จักมากที่สุดจากการค้นคว้าเกี่ยวกับภาวะช็อกและภาวะเตระโลจีออฟฟาโลต์ นอกจากนี้ เขายังร่วมกับผู้ช่วยวีเวียน ทอมัส และ กุมารแพทย์โรคหัวใจ เฮเลน ทอสสิก พัฒนาวิธีการชันต์แบบเบลล็อก-ทอมัส-ทอสสิก ซี่งช่วยบรรเทาภาวะเขียวในผู้ป่วยภาวะเตตระโลจีออฟฟาโลต์ และยังคงใช้เรื่อยมาในศัลยศาสตร์โรคหัวใจในเด็กในปัจจุบัน เขาทำงานที่มหาวิทยาลัยแวนเดอร์บิลต์ และ มหาวิทยาลัยจอนส์ ฮอปคินส์ ที่ซึ่งเขาจบการศึกษาแพทยศาสตรบัณฑิตและดำรงตำแหน่งหัวหน้าภาควิชาศัลยศาสตร์ เขาได้รับการยอมรับว่าเป็นผู้ริเริ่มหลายสิ่งในวงการแพทย์ แลเได้รับรางวัลเช่นรางวัลแลสเคอร์-เดบาคี รวมถึงยังเคยไก้รับการเสนอชื่อเข้าชิงรางวัลโนเบลสาขาการแพทย์หลายครั้ง

เบลล็อก โดยมีทอมัสเป็นผู้ช่วย ทำการผ่าตัดแก้ไขอาการเขียวใหนผู้ป่วยภาวะเตตระโลจีออฟฟาโลต์เป็นครั้งแรกในปี 1944 ในผู้ปาวยวัย 15 เดือน ไอลีน แซ็กซอน การผ่าตัดประสบความสำเร็จ แต่เด็กเสียชีวิตในอีกไม่กี่เดือนให้หลัง หลังจากนั้นมาเขาเริ่มคุ้นชินกับการผ่าตัดด้วยวิธีใหม่นี้ และทำการผ่าตัดในผู้ป่วจเด็กอีกหลายพันคน บ่อยครั้งโดยมีทอมัสเป็นผู้ช่วย การผ่าตัดในครั้งถัด ๆ มาประสบผลสำเร็จและช่วยชีวิตผู้ป่วยจำนวนมาก และยังได้รับการยอมรับว่าเป็นจุดเริ่มต้นของยุคสมัยใหม่สำหรับศัลยศาสตร์หัวใจ ในฐานะการผ่าตัดหัวใจมุนษย์ครั้งแรกที่ประสบผลสำเร็จในยุคสมัยใหม่

อ้างอิง
-------

1. 1 2  McCabe, Katie (August 1989). "Like Something the Lord Made". The Washingtonian. สืบค้นเมื่อ 8 November 2014.
2. ↑  Timmermans, Stefan (April 2003). "A Black Technician and Blue Babies". *Social Studies of Science*. **33** (2): 197–229. doi:10.1177/03063127030332014. PMID 13678058. S2CID 22674747.
3. ↑  Hansson N, Schlich T. "Why Did Alfred Blalock and Helen Taussig Not Receive the Nobel Prize?" *Journal of Cardiac Surgery* 2015;30(6):506-509.
4. ↑  Field, Mike, "Hopkins pioneered 'blue baby' surgery 50 years ago; 'I Remember ... Thinking It Was Impossible'", The Gazette, May 30, 1995

| ฐานข้อมูลการควบคุมรายการหลักฐาน แก้ไขสิ่งนี้ที่วิกิสนเทศ |
| --- |
| นานาชาติ | 
* FAST
* ISNI
* VIAF

 |
| ประจำชาติ | 
* เยอรมนี
* อิสราเอล
* สหรัฐ
* เช็กเกีย
* เนเธอร์แลนด์

 |
| อื่น ๆ | 
* SNAC

 |
จิตรกรรม *คนขี่ม้าสี่คนแห่งวิวรณ์* (1887) โดยวิคตอร์ วาสเน็ตซอฟ
จิตรกรรมแสดงภาพม้าตนที่หนึ่ง (สีขาว) และตนที่สอง (สีแดง)
ในเทววิทยาศาสนาคริสต์ **คนขี่ม้าสี่คน** (ฮีบรู: ארבעת פרשי) ถูกกล่าวถึงในหนังสือวิวรณ์ อันเป็นวรรณกรรมวิวรณ์ของยอห์นแห่งปัทมอส และเป็นเล่มสุดท้ายของพันธสัญญาใหม่ ตลอดจนปรากฎในหนังสือเศคาริยาห์และหนังสือเอเสเคียลของพันธสัญญาเดิม คนขี่ม้าสี่คนถูกกล่าวถึงในฐานะผู้ลงทัณฑ์จากพระเจ้า

หนังสือวิวรณ์ 6 ระบุว่าพระหัตถ์ขวาของพระเจ้ามีหนังสือม้วนหนึ่งซึ่งผนึกด้วยดวงตราทั้งเจ็ด ลูกแกะของพระเจ้า/สิงโตแห่งยูดาห์เป็นผู้แกะดวงตราสี่ดวงแรก เมื่อแกะดวงตราแต่ละดวงก็มีบุรุษบนหลังม้าปรากฎขึ้นเรียงตามลำดับสีคือ สีขาว, สีแดง, สีดำ และสีกะเลียว หนังสือเศคาริยาห์ระบุว่าพวกเขาเป็น *"ผู้ที่พระองค์ส่งมาเพื่อตรวจตราแผ่นดินโลก"* หนังสือเอเสเคียลระบุว่าพระเจ้าทรง *"ส่งภัยแห่งการพิพากษาร้ายแรงทั้งสี่ประการของเราคือ ดาบ การกันดารอาหาร สัตว์ร้ายและโรคระบาดมาเหนือเยรูซาเลม เพื่อกำจัดมนุษย์และสัตว์เสียจากนครนั้น"*

ม้าสีขาว
--------

หนังสือวิวรณ์ 6 ได้กล่าวถึงม้าสีขาวว่า *"พระเมษโปดกทรงแกะตราดวงหนึ่งในเจ็ดดวงนั้น...ม้าสีขาวตัวหนึ่งออกมา ผู้ที่ขี่ม้าตัวนั้นถือธนู และได้รับมอบมงกุฎ แล้วท่านก็ออกไปอย่างมีชัย และเพื่อจะได้ชัยชนะ"* นักเทววิทยามักตีความว่าหมายถึงวิบัติจากโรคระบาด แต่บางส่วนก็ตีความว่าหมายถึงผู้เป็นปฏิปักษ์ต่อพระคริสต์ (Antichrist)

ม้าสีแดง
--------

หนังสือวิวรณ์ 6 ได้กล่าวถึงม้าสีแดงว่า *"เมื่อพระองค์ทรงแกะตราดวงที่สอง ข้าพเจ้าก็ได้ยินสิ่งมีชีวิตที่สองร้องว่า "มาเถอะ" และม้าอีกตัวหนึ่งเข้ามา เป็นม้าสีแดงสด ผู้ที่ขี่ม้าตัวนี้ได้รับมอบหมายให้เอาสันติภาพไปจากแผ่นดินโลก เพื่อให้คนรบราฆ่าฟันกัน และท่านผู้นี้ได้รับมอบดาบใหญ่เล่มหนึ่ง"* นักเทววิทยามักตีความว่าหมายถึงวิบัติจากภัยสงคราม

ม้าสีดำ
-------

หนังสือวิวรณ์ 6 ได้กล่าวถึงม้าสีดำว่า *"เมื่อพระองค์ทรงแกะตราดวงที่สาม ข้าพเจ้าก็ได้ยินสิ่งมีชีวิตที่สามร้องว่า "มาเถอะ" แล้วข้าพเจ้าเห็น และนี่แน่ะ ม้าสีดำตัวหนึ่งเข้ามา และผู้ที่ขี่ม้าตัวนี้ถือตราชู"* นักเทววิทยามักตีความว่าหมายถึงวิบัติจากภัยอดอยากอาหาร

ม้าสีกะเลียว
------------

หนังสือวิวรณ์ 6 ได้กล่าวถึงม้าสีกะเลียวว่า *"เมื่อพระองค์ทรงแกะตราดวงที่สี่ ข้าพเจ้าก็ได้ยินเสียงสิ่งมีชีวิตที่สี่ร้องว่า "มาเถอะ" แล้วข้าพเจ้าเห็น และนี่แน่ะ ม้าสีกะเลียวตัวหนึ่ง ผู้ที่ขี่ม้าตัวนี้มีชื่อว่ามัจจุราช และแดนคนตายก็ติดตามมาด้วย"* นักเทววิทยามักตีความถึงวิบัติจากความตาย

อ้างอิง
-------

1. ↑  วิวรณ์ บทที่ 6 ข้อที่ 1-17
2. ↑  วิวรณ์ 5:1 พระคริสตธรรมคัมภีร์ ภาคพันธสัญญาเดิมและใหม่ ฉบับมาตรฐาน 2011
3. ↑  เอเสเคียล 14:21 พระคริสตธรรมคัมภีร์ ภาคพันธสัญญาเดิมและใหม่ ฉบับมาตรฐาน 2011
4. 1 2 3 4  วิวรณ์ 6 พระคริสตธรรมคัมภีร์ ภาคพันธสัญญาเดิมและใหม่ ฉบับมาตรฐาน 2011
**สเตอริโอโพนิ** (ญี่ปุ่น: ステレオポニー; โรมาจิ: *Stereopony*) วงร๊อคจากญี่ปุ่น จังหวัด โอะกินะวะ ประกอบด้วยสาวน้อย3คนคือ โนะฮะนะ เล่นเบส ไอมิ ร้องนำและกีตาร์ และ ชิโฮะ เล่นกลองชุด ผลงานแรกที่มีออกมาก็คือ"Sayonara no Kisetsu" (さよならの季節) เป็นเพลงแรกที่ได้แต่งขึ้นเมื่อปี ค.ศ. 2008และมีอีกหลายเพลงที่ได้แต่งขึ้น
"Hitohira no Hanabira" เป็นเพลงประกอบการ์ตูนแอนิเมชันซีรีส์ Bleach(เทพมรณะ)ซิงเกิลเป็นเพลงจบเพลงที่17 และมีการแต่งเพลงอีกหลายเพลง เช่น "Namida no Mukou" (泪の向こう) ซึ่งเป็นเพลงเปิดที่ 2 ของ การ์ตูนแอนิเมชันซีรีส์ โมบิลสูท กันดั้มดับเบิ้ลโอ ซีซั่น 2 ตอนนี้พวกเธอกำลังเริ่มเป็นที่น่าจับตามองเป็นอย่างมาก ต่อมาได้พบเจอกับ ยูอิ (YUI) ได้แต่งเพลงด้วยกันคือเพลง "i do it" ซึ่งขับร้องโดย YUI และเล่นโดย Stereopony เมื่อวันที่ 22 เมษายน ปี 2009 เพลงสุดท้ายที่พวกเธอเล่นคือเพลง "Stand By Me" เป็นเพลงจบเพลงแรกของ Anime Eureka\_Seven:\_AO ต่อมา ได้เล่นเพลงAgain โดยเป็นการ cover ด้วยวงStereopony ในอัลบั้ม "She Love You" และเพลงสุดท้ายที่เล่นจริงคือเพลง "Namida Nante Mishite Yannai" (涙なんて見してやんない) เมื่อปลายปี 2012 ทั้ง 3 คนได้ยุบวงอย่างเป็นทางการแล้ว โดยก่อนที่จะยุบวงได้เจอกับ Evan Taubenfeld แล้วแต่งเพลงด้วยกันโดยชื่อเพลงว่า Just Rock With Me และได้ออกอัลบั้มสุดท้ายที่มีชื่อว่า "Just Rock With Me / Namida Nante Mishite Yannai" โดยJust Rock With Me เป็นชื่อวงของ Evanpony และออกอัลบั้ม Best of Stereopony ได้ออกจำหน่ายเมื่อวันที่ 21 พฤศจิกายน 2012

ประวัติ
-------

### สมาชิกวง

* โนะฮะนะ ตำแหน่ง เบส เกิดวันที่ 16 เดือนกันยายน ค.ศ.1989

* ไอมิ ตำแหน่ง ร้องนำ และ กีตาร์ เกิดวันที่ 4 เดือนกันยายน ค.ศ.1990

* ชิโฮะ ตำแหน่ง กลองชุด เกิดวันที่ 18 เดือน ตุลาคม ค.ศ.1990

‎
**ซะอูด บิน รอชิด อัลมุอัลลา** (เกิดเมื่อวันที่ 1 ตุลาคม 2495) เป็นประมุขแห่งรัฐอุมม์อัลไกไวน์ และยังเป็นสมาชิกสภาสูงสุดของสหรัฐอาหรับเอมิเรตส์ พระองค์เป็นพระราชโอรสของรอชิด บิน อะห์มัด อัลมุอัลลาที่ 3 พระองค์ได้ทรงเป็นผู้ครองรัฐอุมม์อัลไกไวน์ตั้งแต่วันที่ 2 มกราคม พ.ศ. 2552 ภายหลังบิดาสิ้นพระชนม์

ประวัติ
-------

เชคซะอูดประสูติเมื่อวันที่ 1 ตุลาคม 2495 ทรงได้รับการศึกษาระดับประถมศึกษาในรัฐอุมม์อัลไกไวน์ ก่อนจะทรงเข้าโรงเรียนมัธยมศึกษาในเลบานอน เขาจบการศึกษาระดับปริญญาตรี สาขาเศรษฐศาสตร์ จากมหาวิทยาลัยไคโร ประเทศอียิปต์ ในปี 2517

เชคซะอูดทรงดำรงตำแหน่งรัฐมนตรีต่างประเทศของสหรัฐอาหรับเอมิเรตส์ในปี 2517 และทรงปฏิบัติงานในศาลประจำรัฐอุมม์อัลไกไวน์ในปี 2520 พระองค์ทรงได้รับการแต่งตั้งเป็นผู้บัญชาการกองตำรวจประจำรัฐอุมม์อัลไกไวน์ในปี 2522 และได้ทรงดำรงตำแหน่งหัวหน้าศาล (ดีวาน) ประจำรัฐอุมม์อัลไกไวน์ และทรงได้รับการสถาปนาเป็นมกุฎราชกุมารในปี 2525

ดูเพิ่ม
-------

* อัลมุอัลลา
* อัลอะลี

อ้างอิง
-------

1. ↑  "Key Members of Government". Embassy of the United Arab Emirates in Washington DC. คลังข้อมูลเก่าเก็บจากแหล่งเดิมเมื่อ 2015-11-28. สืบค้นเมื่อ 21 February 2010.
2. 1 2  "Shaikh Saud bin Rashid Al Mualla, new Ruler of Um Al Quawain". Khaleej Times. คลังข้อมูลเก่าเก็บจากแหล่งเดิมเมื่อ 2014-04-19. สืบค้นเมื่อ 21 February 2010.

| * ด
* ค
* ก
สภาสูงสุดของสหพันธรัฐแห่งสหรัฐอาหรับเอมิเรตส์ |
| --- |
| ประธานาธิบดี | 
* เชคเคาะลีฟะฮ์ (อาบูดาบี)

 | Emblem of the United Arab EmiratesEmblem of the United Arab Emirates |
| รองประธานาธิบดี | 
* เชคมุฮัมมัด (ดูไบ)

 |
| สมาชิก | 
* เชคฮุมัยด์ (อัจมาน)
* เชคฮะมัด (ฟูไจราห์)
* เชคซะอูด (ราสอัลไคมาห์)
* เชคซุลฏอน (ชาร์จาห์)
* เชคซะอูด (อุมม์อัลไกไวน์)

 |
**โกปิโก้** (อินโดนีเซีย: *Kopiko*; ทับศัพท์: *โกปีโก*) เป็นชื่อตราสินค้าลูกอมรสกาแฟและกาแฟพร้อมดื่มจากประเทศอินโดนีเซียโดยบริษัทมาโยราอินดะฮ์ ชื่อ "โกปิโก้" มาจากชื่อของกาแฟ*โกปิโก*ซึ่งเป็นพืชท้องถิ่นในรัฐฮาวายของสหรัฐ ณ ค.ศ. 2017 ผลิตภัณฑ์โกปิโก้มีวางจำหน่ายในกว่า 80 ประเทศทั่วโลก

เว็บไซต์ของโกปิโก้ในสหราชอาณาจักรระบุว่าลูกอมโกปิโก้ 4–5 เม็ดมีปริมาณกาเฟอีนเทียบเท่ากับกาแฟเอสเปรสโซหนึ่งถ้วย ในขณะที่รสคัปปุชชีโนมีกาเฟอีนประมาณครึ่งหนึ่ง ส่วนเว็บไซต์กาเฟอีนอินฟอร์เมอร์ประมาณว่าลูกอมโกปิโก้หนึ่งเม็ดน่าจะมีกาเฟอีนประมาณเม็ดละ 20–25 มิลลิกรัมเนื่องจากกาแฟหนึ่งถ้วยโดยทั่วไปจะมีกาเฟอีนประมาณ 100 มิลลิกรัม

ใน ค.ศ. 2017 บัญชีทวิตเตอร์ของสถานีอวกาศนานาชาติได้โพสต์รูปถ่ายงานเลี้ยงฉลองวันขอบคุณพระเจ้าบนสถานีอวกาศซึ่งในภาพมีบรรจุภัณฑ์ลูกอมโกปิโก้อยู่ด้วย ภาพดังกล่าวกลายเป็นที่แพร่หลายในหมู่ผู้ใช้อินเทอร์เน็ตในประเทศอินโดนีเซียโดยมีแฮชแท็กได้แก่ #kopikoinspace

ลูกอมรสกาแฟโกปิโก้ที่วางจำหน่ายในประเทศไทย
กาแฟพร้อมดื่มโกปิโก้ ลัคกี้เดย์
ผลิตภัณฑ์โกปิโก้ในประเทศไทยผลิตและนำเข้าโดยบริษัทอินบิสโก้ (ประเทศไทย) จำกัด ซึ่งเป็นบริษัทในเครือของมาโยราอินดะฮ์ โดยมีสำนักงานตั้งอยู่ที่อำเภอบางปะอิน จังหวัดพระนครศรีอยุธยา

อ้างอิง
-------

1. ↑  "Mayora | Our Brands | Candy". *Mayora Group*. สืบค้นเมื่อ 20 June 2019.
2. ↑  "Kopiko Coffee and Coffee Confectioneries". Enjoy Better Coffee Inc. คลังข้อมูลเก่าเก็บจากแหล่งเดิมเมื่อ 2019-06-20. สืบค้นเมื่อ 20 June 2019.
3. 1 2  "Kopiko, Far Beyond just a Coffee Candy". *Mayora Group*. 28 December 2017. สืบค้นเมื่อ 20 June 2019.
4. ↑  "Kopiko Products". *kopiko.co.uk*. 2010. คลังข้อมูลเก่าเก็บจากแหล่งเดิมเมื่อ 11 January 2018. สืบค้นเมื่อ 20 June 2019.
5. ↑  "Caffeine in Kopiko Coffee Candy". *Caffeine Informer*. สืบค้นเมื่อ 20 June 2019.
6. ↑  Admin (14 March 2017). "ลูกอมโกปิโก้ ต่อยอดธุรกิจ 'กาแฟขวด' ชูจุดแข็งเมล็ดกาแฟปลูกด้วยดินภูเขาไฟอินโดนีเซีย". *Brand Buffet*. สืบค้นเมื่อ 31 December 2022.
7. ↑  "บริษัท อินบิสโก้ (ประเทศไทย) จำกัด". สมาคมอุตสาหกรรมเครื่องดื่มไทย. สืบค้นเมื่อ 31 December 2022.
**ธรรมสักขี** (อังกฤษ: confessor) ในศาสนาคริสต์ใช้หมายถึง ผู้ยืนยันความเชื่อ หรือบาทหลวงผู้อภัยบาป

ผู้ยืนยันความเชื่อ
------------------

ผู้ยืนยันความเชื่อ (confessor of the Faith) หรือ**วีรสักขี** หมายถึง นักบุญที่เคยได้รับการเบียดเบียนเพราะนับถือศาสนาคริสต์แต่ยังไม่ถึงแก่ความตายและยืนยันความศรัทธาของตน คริสตจักรโรมันคาทอลิกจารีตละตินใช้คำนี้เป็นสมญานามของนักบุญและบุญราศีใด ๆ ที่ไม่ใช่มรณสักขี อัครทูต ผู้นิพนธ์พระวรสารสี่ท่าน หรือพรหมจารี เมื่อคริสต์ศาสนากลายเป็นศาสนาที่เป็นที่ยอมรับการเบียดเบียนคริสต์ศาสนิกชนก็ลดลง คำว่าธรรมสักขีจึงเปลี่ยนมามอบให้กับนักบุญที่มีชีวิตบริสุทธิ์ศักดิ์สิทธิ์และถึงแก่มรณกรรมอย่างสงบ อาทิ เช่น พระเจ้าเอ็ดเวิร์ดธรรมสักขี พระมหากษัตริย์แห่งอังกฤษ

ผู้อภัยบาป
----------

ผู้อภัยบาป (confessor of sins) มาจากในช่วงการเบียดเบียนคริสต์ศาสนิกชนในจักรวรรดิโรมัน ชาวคริสต์บางส่วนละทิ้งความเชื่อเพื่อให้ตัวเองมีชีวิตรอด เมื่อการเบียดเบียนสิ้นสุดลงในรัชสมัยจักรพรรดิคอนสแตนตินที่ 1 คนเหล่านั้นอยากจะกลับมาร่วมกับคริสตจักรอีกครั้ง จึงไปหาเหล่าธรรมสักขีแล้วขอให้ตนเองเข้าร่วมศีลมหาสนิทได้ดังเดิม คำว่าธรรมสักขีจึงกลายเป็นบาทหลวงที่มีหน้าที่ฟังการสารภาพบาป ธรรมสักขีประเภทนี้เรียกอีกอย่างว่า "บิดาฝ่ายจิตวิญญาณ"

อ้างอิง
-------

1. ↑  กีรติ บุญเจือ, *แก่นปรัชญายุคกลาง*, พิมพ์ครั้งที่ 2, กรุงเทพฯ: จุฬาลงกรณ์มหาวิทยาลัย, 2550, หน้า 463
2. ↑  สมชัย พิทยาพงษ์พร, บาทหลวง, *พัฒนาการวิถีชีวิตจิตคริสตชน*, นครปฐม: ศูนย์ส่งเสริมและพัฒนางานวิชาการ วิทยาลัยแสงธรรม, 2551, หน้า 29

ดูเพิ่ม
-------

* มรณสักขีในศาสนาคริสต์
**ภาษาแอราเมอิกใหม่ตอนกลาง** (Central Neo-Aramaic) เป็นคำที่มีความหมายต่างกันในกลุ่มของนักเซมิติกวิทยา ความหมายอย่างกว้างหมายถึงภาษากลุ่มแอราเมอิกใหม่ทั้งหมด ยกเว้นภาษาแอราเมอิกใหม่ตะวันตกและภาษามันดาอิกใหม่ ความหมายที่แคบกว่า หมายถึง เฉพาะภาษาตูโรโยและภาษามลาโซรวมทั้งภาษาใกล้เคียงที่ยังค้นไม่พบ ความหมายที่เคยใช้มาก่อนหน้านี้หมายถึงภาษาแอราเมอิกใหม่ตะวันออกเฉียงเหนือ เพื่อป้องกันความสับสน บางครั้งเรียกกลุ่มที่เล็กกว่าว่าภาษาแอราเมอิกใหม่ตะวันตกเฉียงเหนือ เมื่อรวมกับภาษาแอราเมอิกใหม่ตะวันออกเฉียงเหนือจึงเรียกว่าภาษาแอราเมอิกใหม่เหนือ

ภาษาแอราเมอิกใหม่ตอนกลางหรือภาษาแอราเมอิกใหม่ตะวันตกเฉียงเหนือใช้พูดโดยชาวคริสต์ที่อยู่ในบริเวณตูร์ อับดิน ของตุรกีตะวันออกเฉียงใต้ และบริเวณรอบๆ ภาษาตูโรโยเองเป็นสำเนียงที่ใกล้เคียงกับสำเนียงที่ใช้พูดในตูร์ อับดิน ในขณะที่ภาษามลาโซเป็นภาษาที่ตายแล้ว เคยใช้พูดทางเหนือของจังหวัดดียาร์บากึร ภาษาใกล้เคียงอื่นๆเป็นภาษาที่ตายแล้วและไม่มีบันทึกไว้ ผู้พูดภาษาเหล่านี้ส่วนใหญ่ได้อพยพสู่อัล-ยาซีราในซีเรีย มีผู้พูดภาษาตูโรโยบางส่วนอพยพไปอยู่สวีเดน

ภาษาแอราเมอิกใหม่ตอนกลางมีลูกหลานแยกออกไปสองทาง ส่วนใหญ่แยกไปเป็นภาษาแอราเมอิกตะวันออกที่มีผู้พูดในตูร์อับดินและบริเวณรอบๆเป็นเวลานับพันปี และได้รับอิทธิพลจากภาษาซีเรียคคลาสสิก ซึ่งเป็นภาษาแอราเมอิกตะวันออกที่ขยายไปทางตะวันตกจนถึงเอเดสซา วิวัฒนาการที่แยกออกจากกันเห็นได้ชัดเจนในภาษาตูโรโยและภาษามลาโซ ภาษามลาโซมีไวยากรณ์ใกล้เคียงกับภาษาคลาสสิกและยังใช้ระบบกาลใกล้เคียงกัน ภาษาตูโรโยมีลักษณะใกล้เคียงกับภาษาซีเรียคคลาสสิก มีการพัฒนาไวยากรณ์ที่ต่างไป มีลักษณะบางส่วนใกล้เคียงกับภาษาแอราเมอิกใหม่ตะวันออกเฉียงเหนือ

ทั้งสองภาษาเรียกภาษาของตนเองว่าภาษาซีเรียค (ܣܘܪܝܝܐ Sūryoyo) และเรียกภาษาซีเรียคคลาสสิกว่า Edessan (ܐܘܪܗܝܐ Ūrhoyo) หรือภาษาเขียน (ܟܬܒܢܝܐ Kthobonoyo)
**วัดเจริญธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงสายไหม เขตสายไหม กรุงเทพมหานคร มีที่ดินตั้งวัด 10 ไร่ 1 งาน 8 ตารางวา ปัจจุบันมีพระครูพิหารธรรมาทร (ธีรชัย) เป็นเจ้าอาวาส

วัดเจริญธรรมารามเป็นวัดที่สร้างขึ้นเพื่อให้เป็นศูนย์การศึกษาและปฏิบัติธรรมทางพุทธศาสนา ดำเนินการสร้างวัดขึ้นโดยคณะกรรมการมูลนิธิการศึกษาพระอภิธรรม มอบหมายให้นายเทียม อุ่มบางตลาด รับดำเนินการขออนุญาตสร้างวัด เดิมได้รับการบริจาคที่ดินให้สร้างวัดเนื้อที่ 4 ไร่ จากนายประสิทธิ์ นายเฉลียว และนายสมบัติ ทองแจ้ง และชาวบ้านบริจาคเงินซื้อเพิ่มเติมอีก 3 ไร่ 1 งาน ได้รับอนุญาตให้สร้างวัดเมื่อวันที่ 22 พฤศจิกายน พ.ศ. 2520 กระทรวงศึกษาธิการประกาศตั้งเป็นวัดโดยถูกต้องตามกฎหมายเมื่อวันที่ 26 มิถุนายน พ.ศ. 2521 ตั้งชื่อวัดว่า "วัดเจริญธรรมาราม" ซึ่งสะท้อนความหมายตรงวัตถุประสงค์การสร้างวัด คือ "วัดที่ให้การศึกษาพระธรรมวินัยเจริญยิ่งขึ้น" วัดได้รับพระราชทานวิสุงคามสีมาเมื่อวันที่ 5 พฤศจิกายน พ.ศ. 2525 เขตวิสุงคามสีมากว้าง 10 เมตร ยาว 20 เมตร ด้านการศึกษา ทางวัดเปิดสอนพระปริยัติธรรมตั้งแต่ พ.ศ. 2515 ก่อนที่จะประกาศตั้งวัด

พื้นที่ตั้งวัดเป็นที่ราบลุ่มท่ามกลางทุ่งนา ทางวัดได้ถมที่ให้สูงขึ้นตามลำดับตลอดมา มีถนนซึ่งแยกมาจากถนนพหลโยธินเข้าถึงวัด อาคารเสนาสนะมีอุโบสถกว้าง 4 เมตร ยาว 9 เมตร สร้างเมื่อ พ.ศ. 2519 เป็นอาคารไม้พออาศัยทำสังฆกรรมได้ ปัจจุบันมีอุโบสถหลังใหม่สร้างเมื่อ พ.ศ. 2532 กุฏิสงฆ์จำนวน 11 หลังซึ่งมีทั้งอาคารคอนกรีต อาคารครึ่งตึกครึ่งไม้ และอาคารไม้ทั้งหลัง ศาลาการเปรียญ และอาคารเรียนพระปรัยัติธรรม ปูชนียวัตถุมีพระประธานปางพุทธกวัก นามว่า *เอหิภิกขุ*

เว็บไซต์วัด

อ้างอิง
-------

1. ↑  "วัดเจริญธรรมาราม". พระสังฆาธิการ.
2. ↑  "รายงานทะเบียนวัด" (PDF). คลังข้อมูลเก่าเก็บจากแหล่งเดิม (PDF)เมื่อ 2017-10-13. สืบค้นเมื่อ 2021-02-05.
3. ↑  สมคิด ทองสิมา, บุญมา ศรีสุรเมธี (2526). *ประวัติวัดทั่วราชอาณาจักร เล่ม 2*. กรมการศาสนา กระทรวงศึกษาธิการ. p. 53.

วิกิมีเดียคอมมอนส์มีสื่อที่เกี่ยวข้องกับ **วัดเจริญธรรมาราม**
**วัดลาดเป็ด** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าช้าง อำเภอวิเศษชัยชาญ จังหวัดอ่างทอง มีที่ดินตั้งวัดเนื้อที่ 28 ไร่ 2 งาน 48 ตารางวา มีที่ธรณีสงฆ์ 3 แปลง เนื้อที่ 16 ไร่ พื้นที่ตั้งวัดเป็นที่ราบลุ่มมีทุ่งนาและลำรางส่งน้ำโดยรอบบริเวณวัด

สันนิษฐานว่าสร้างมาแต่ครั้งกรุงศรีอยุธยา แต่คงถูกทิ้งร้างทรุดโทรมไป ได้มารื้อบูรณะใหม่ ตั้งเป็นวัดเมื่อวันที่ 15 มกราคม พ.ศ. 2335 ได้รับพระราชทานวิสุงคามสีมาวันที่ 20 มิถุนายน พ.ศ. 2453 ด้านการศึกษาทางวัดได้เปิดสอนพระปริยัติธรรม ตั้งแต่ พ.ศ. 2500 เป็นต้นมา ได้รับพระราชทานวิสุงคามสีมาครั้งหลังเมื่อวันที่ 7 กุมภาพันธ์ พ.ศ. 2532

อาคารเสนาสนะที่สำคัญ ได้แก่ อุโบสถมีโครงสร้างก่ออิฐถือปูนทรงไทยโบราณ ฐานอาคารหย่อนสำเภาไม่มาก หน้าจั่วไม่มีปูนปั้นแต่ร่องรอยประดับด้วยเครื่องปั้นดินเผา วิหารสร้างขึ้นหลังอุโบสถ ภายในไม่มีโครงสร้างเสา ศาลาการเปรียญ กว้าง 12 เมตร ยาว 26 เมตร สร้างเมื่อ พ.ศ. 2499 เป็นอาคารไม้ หอสวดมนต์ กว้าง 6 เมตร ยาว 6 เมตร สร้างเมื่อ พ.ศ. 2500 เป็นอาคารไม้ และกุฏิสงฆ์ จำนวน 8 หลัง เป็นอาคารไม้

อ้างอิง
-------

1. ↑  "วัดลาดเป็ด". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "วัดลาดเป็ด". สำนักงานพระพุทธศาสนาแห่งชาติ.
3. ↑  อานนท์ เรืองกาญจนวิทย์. "การออกแบบพระอุโบสถและพระวิหารแบบไทยประเพณีสมัยอยุธยาตอนปลาย (พ.ศ. 2173-2310)" (PDF). มหาวิทยาลัยศิลปากร.
4. ↑  "วัดลาดเป็ด". ศูนย์ข้อมูลกลางทางวัฒนธรรม.